**Joseph Thomas Sheridan Le Fanu** ['lɛfən.juː] (28. elokuuta 1814 Dublin – 7. helmikuuta 1873 Dublin) oli irlantilainen kirjailija, joka vaikutti goottilaisen kirjallisuuden kehitykseen 1800-luvulla.

Joseph Sheridan Le Fanu syntyi Dublinissa Emma Lucretia Dobbin ja Thomas Philip Le Fanun perheeseen. Hänen isänsä oli pappi ja näytelmäkirjailija Richard Brinsley Sheridanin veljenpoika. Perhe muutti vuonna 1826 Abingtoniin Limerickin kreivikuntaan. Sheridan Le Fanu sai opetusta kotona, ja vuonna 1833 hänet hyväksyttiin Dublinin Trinity Collegeen, josta hän valmistui vuonna 1839. Opiskeluaikana hän kiinnostui journalismista ja kirjoitti *Dublin University Magazine* -lehteen, jossa hänen ensimmäinen kertomuksensa *The Ghost and the Bonesetter* ilmestyi vuonna 1838. Monista hänen kirjoittamistaan novelleista tuli myöhemmin hänen romaaniensa pohjia. *The Ghost and the Bonesetter* kertoi irlantilaisesta kansanuskomuksesta, jonka mukaan vastakuolleet kuljettavat vettä kiirastulessa oleville. Novelli esitteli ensimmäisen kerran pappi Purcellin, joka esiintyy Le Fanun myöhemmässäkin tuotannossa.

Le Fanu meni joulukuussa 1843 naimisiin asianajajan tyttären Susanna Bennettin kanssa, ja he saivat neljä lasta. Le Fanu julkaisi ensimmäisen romaaninsa *The Cock and Anchor* vuonna 1844 ja toisen *The Fortunes of Colonel Torlogh O'Brien* 1847. Hän ei julkaissut kaunokirjallisia teoksia vuosina 1853–1861, sillä vuodet olivat Le Fanun perheessä epävakaata aikaa. Le Fanun vaimo kuoli 1858, ja sen jälkeen kirjailija eristäytyi ja keskittyi työhönsä. Uran viimeiset vuodet olivatkin Le Fanun tuotteliampia.

Kirjoitustauon jälkeen Le Fanu julkaisi teokset *The House by the Churchyard* (1863) ja *Wylder's Hand* sekä *Uncle Silas* (1864) ja 1860-luvun lopulla useita romaaneja. Le Fanun tunnetuimpia tuotoksia on novellikokoelmassa *In a Glass Darkly*, jonka tarinoiden on väitetty olevan lähtöisin yliluonnollisia ilmiöitä tutkineelta saksalaiselta tohtorilta Martin Hesseliukselta. Le Fanun novelleihin kuuluvat muun muassa "Green Tea" ja "Carmilla" (1872, suom.) joka on brittiläisen kirjallisuuden tunnetuimpia vampyyritarinoita.

Le Fanu kuoli 7. helmikuuta 1873 Dublinissa.

Suomennettu tuotanto
--------------------

### Antologioissa

* "Maalari Schalken" (*Schalken the Painter*, 1839). Antologiassa *Paha vieras*. Toim. Markku Sadelehto. Suomentanut Matti Rosvall. Porvoo, Helsinki, Juva: WSOY, 1996. ISBN 9510210137.
* "Vihreää teetä" (*Green Tea*, 1872). Antologiassa *Kauhujen kirja: 10 maailmankirjallisuuden kauhukertomusta*. Toim. Eeva-Liisa Manner. Weilin & Göös, 1964.
* "Carmilla" (1872). Antologiassa *Haudantakaisia*. Toim. Markku Sadelehto. Suomentanut Osmo Saarinen. Helsinki: Jalava, 1994. ISBN 951-887-050-0.
* "Uni" (*The Dream*, 1894). Antologiassa *Suuri kummituskirja*. Toim. Richard Dalby. Suomentanut Pertti Koskela. Hyvinkää: Book Studio, 1993. ISBN 951-611-550-0.

### Kokoelma

* *Carmilla ja muita kertomuksia*. Suomentanut Timo Hännikäinen. Turku: Savukeidas, 2012. ISBN 978-952-268-019-8. 
	+ Lapsi joka lähti haltijatarten matkaan (*The Child That Went with the Fairies*, 1870)
	+ Carmilla (1872)
	+ Vihreää teetä (*Green Tea*, 1872)
	+ Selonteko oudoista häiriöistä Aungien Streetillä (*An Account of Some Strange Disturbances in Aungier Street*, 1851)

Lähteet
-------

1. ↑  Le Fanu, Joseph Sheridan, Bibliotheque nationale de France, 13.2.2018, viitattu 1.5.2023 (ranskaksi)
2. 1 2 3 4 5 6  Sheridan Le Fanu (Archive.org) *Answers.com, Biographies*.  2006. Answers Corporation.  Arkistoitu 28.4.2009. Viitattu 27.4.2010. (englanniksi)
3. 1 2 3 4  Merriman, C. D.: Joseph Sheridan Le Fanu *The Literature Network*. Viitattu 27.4.2010. (englanniksi)

Aiheesta muualla
----------------

* Lisää luettavaa aiheesta **Sheridan Le Fanu** on Wikiaineistossa (englanniksi)

* Kuvia tai muita tiedostoja aiheesta **Sheridan Le Fanu** Wikimedia Commonsissa

* Le Fanun teoksia Gutenberg-projektissa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Argentiina
	+ 2
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Alankomaat
* Puola
* Portugali
* Vatikaani

 |
|  |
| Taiteenala | 
* MusicBrainz

 |
|  |
| Henkilöt | 
* Irlanti
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |